ΕΞΙ ΜΗΝΕΣ ΜΕΤΑ
Έλα, σιχαμένε φονιά! Βγες! Προχώρα!
Σταθείτε, σας παρακαλώ.
- Έλα, πάμε! - Σταθείτε!
Άθλιο σκουλήκι!
Πάρε τα ξερά σου από πάνω του, κάθαρμα!
Σας παρακαλώ! Δεν γίνεται να με κρεμάσετε. Δεν σκότωσα εγώ τον Γκέινς!
- Πηγαίνετέ τον στην κρεμάλα. - Όχι! Σας παρακαλώ.
Μπελ, στάσου! Δεν μπορείς να πας στο Ντέβιλς Έλμποου.
Υπάρχει μάρτυρας που δεν κατέθεσε. Μπορεί να τον σώσει!
Ηρέμησε!
Με συγχωρείτε. Κάντε στην άκρη!
Προσέχετε, δεσποινίς.
ΝΤΕΒΙΛΣ ΕΛΜΠΟΟΥ
Ψάχνω μια πλύστρα! Τη δεσποινίδα Λίνετ!
Αύριο θα κρεμάσουν τον δρα Τζακ αν δεν δω τη δεσποινίδα Λίνετ!
Εγώ είμαι.
Μια γυναίκα πυροβόλησε τον Γκέινς, καθαρά και ξάστερα.
- Γιατί δεν καταθέσατε; - Προσπάθησα. Το σινάφι σου δεν μ' άκουγε.
Μπελ! Μπελ!
Θα τον κρεμάσουν σήμερα! Θα το κάνουν νωρίτερα!
Θεέ μου. Όχι ακόμα!
Είναι ο Τζακ!
- Δρ Τζακ! - Δρ Τζακ!
Έλα! Ανέβα! Ώρα να αποδημήσεις εις Κύριον!
Κάντε στην άκρη!
Κάντε στην άκρη! Σταματήστε! Τζακ!
Όχι! Σταματήστε, σας παρακαλώ!
Δεν μπορείτε! Όχι!
Σταματήστε! Ακούστε με! Σταματήστε!
Τι σου έκαναν;
Όχι.
Βρείτε τον γιατρό!
- Ευχαριστώ. - Αυτό κάνει ένας πατέρας.
- Γιατί επέσπευσαν την κρεμάλα; - Δεν ξέρω.
- Μην την ψάχνεις άλλο. Βιάσου! - Προχώρα!
Ο Φέτιπλεϊς έχει μια βάρκα στις προβλήτες.
Τρέξε στην τελευταία δέστρα, βούτα, θα σε ψαρέψει
και θα σε βάλει στο πλοίο όταν σαλπάρει για Λονδίνο.
- Δεν θα αφήσω την Μπελ. - Αυτή σε άφησε στη φυλακή.
Αλήθεια δεν εμφανίστηκε; Ούτε ένα γράμμα;
Όχι, καθόλου. Συνέχισε εσύ.
Εγώ έχω να κάνω ένα θέλημα που θα βοηθήσει στο ταξίδι.
Άντε. Τρέξε. Μην κοιτάξεις πίσω!
Μην κοιτάς πίσω.
Ρε!
Προσοχή!
Να μη βουτήξει στο νερό!
- Εμπρός! Μη σταματάτε! - Από εδώ πήγε! Ελάτε!
Ελάτε!
- Αφήστε με, δεν το έκανα εγώ! - Σκάσε!
Επιθεωρητής Μπόξερ από το Λονδίνο.
Αντικαταστάτης του λοχαγού Γκέινς.
Περιορίστε τον κρατούμενο, λοχία.
Βοήθεια! Τον δάγκωσε καρχαρίας! Φέρτε έναν γιατρό!
Είμαι χειρουργός. Αφήστε με να τον βοηθήσω.
Ξεγλιστρά εύκολα. Θα φύγει.
- Όχι. - Περίμενε, λοχία.
Ήμουν υποπλοίαρχος στο βασιλικό ναυτικό.
Έχετε τον λόγο μου ως αξιωματικός, δεν θα το σκάσω.
Αν δεν σταματήσω την αιμορραγία του, θα πεθάνει.
- Βοήθεια! - Φέρτε έναν γιατρό!
Στον λόγο σας ως αξιωματικός.
- Εντάξει. - Δεν θα το βρείτε ποτέ εδώ.
- Το πόδι μου! - Αφήστε με να τον δω.
- Ηρέμησε. Θα τα καταφέρεις. - Αφήστε με να περάσω.
- Θέλω ένα κουρέλι. - Θεέ μου!
Δεν θα τα καταφέρει.
Θα τον φτιάξω καθ' οδόν, χρειάζεται νοσοκομείο.
- Επιτάξτε μια άμαξα. - Ησύχασε. Θα γίνεις καλά.
Προσοχή!
Εμπρός!
Γρήγορα. Χάνει πολύ αίμα.
Τζακ;
Εμπρός! Γρήγορα! Άντε! Εμπρός!
Σου έχω πει για τότε που ο Ντίκι κι εγώ...
Ναι.
- Δεν ξέρεις καν ποια ιστορία θα πω. - Σε διαβεβαιώνω πως την ξέρω.
Θα μπορούσες να είσαι λίγο πιο ευγενική, δεδομένων των συνθηκών.
Ποιων συνθηκών;
Εξαιτίας σου αργήσαμε να τον πάρουμε. Έπειτα από μήνες στη θάλασσα.
Ο Ντίκι θα είναι μια χαρά.
Ελάτε. Γρήγορα, πρέπει να τον πάμε στο χειρουργείο.
Θεέ και Κύριε! Μπελ;
Φροντίστε την αιμορραγία και κάποια να δώσει μορφίνη σ' εκείνον.
Ευχαριστώ.
Ήρθε δάγκωμα από καρχαρία.
Για όνομα του Θεού, μόνο δυο χέρια έχω.
Θα πάω εγώ.
Στο τραπέζι εκεί.
Θα γίνεις καλά. Ευχαριστώ, Χέτι.
- Χαίρομαι που δεν πέθανες. - Όχι ακόμα. Τώρα...
Έτσι μπράβο. Απλώς ανάσαινε.
- Κάντε στην άκρη. - Μη, κύριε.
Η κόρη του κυβερνήτη. Είναι ανακατώστρα.
Σας παρακαλώ. Είναι πολύ σοβαρό.
Άφησε την κυρία να περάσει.
- Γιατί; - Μ' άφησες να πιστεύω ότι ήσουν νεκρός!
- Εσύ με άφησες σ' ένα κελί. - Έκανα το παν.
- Θα κάνω εγώ τις αρτηρίες του γονάτου. - Έχω πιο γρήγορα χέρια.
Έχω πιο λεπτά δάχτυλα.
Καλώς.
Πώς ελευθερώθηκες;
Χάρη στον Φέιγκιν.
- Είναι ο Τζακ! - Ο Τζακ!
Ο Τζακ είναι! Ο Τζακ!
Δεχόμαστε επίθεση!
- Ποιος μας πυροβολεί; - Σκύψτε!
- Λάβετε θέσεις! - Βρείτε τον δράστη!
Είσαι σίγουρος γι' αυτό;
Άφησες άλλον να κρεμαστεί για σένα;
Είχε σκοτώσει τέσσερις άντρες.
Τους μαγείρεψε.
Επέλεξε τον γρήγορο θάνατο από έναν χειρότερο στη Γη του Βαν Ντίμεν.
Αλλά ήσουν αθώος.
Η απόδραση τα χαλάει όλα.
Σε κάνει εγκληματία και τη ζωή μας μαζί πιο αδύνατη.
Έχεις πιο πολλές ζωές κι από γάτα, Ντόκινς. Πού βρισκόμαστε;
Εκτενές τραύμα στο δεξί κάτω άκρο.
- Πρέπει να φύγει ο κατεστραμμένος ιστός... - Όχι. Κλείστε τον.
- Να τον κλείσουμε; Η πληγή είναι βρόμικη. - Αρχή του Χάντερ.
- Κάνει πιο πολλή ζημιά. - Ο Χάντερ έκανε λάθος.
Πρέπει να καθαρίσουμε τον ιστό.
Καρβολικό οξύ για αντισηπτικό. Τα άλλα βγαίνουν ως πύο.
- Το λένε όλα τα βιβλία. - Όχι όλα.
- Θα τον σκοτώσεις. - Μη, παρακαλώ.
Θεέ και Κύριε!
Λαίδη Μπελ!
Δρ Ντόκινς, κάντε ό,τι λέει ο επικεφαλής χειρουργός.
Είστε ο νέος Γκέινς;
Ναι, κυρία. Επιθεωρητής Χένρι Μπόξερ, πρώην αστυνόμος στο Λονδίνο.
- Πηγαίνετε τον κρατούμενο στην αγχόνη. - Είναι αθώος.
- Το ξανακούσαμε. - Δεν σκότωσε τον Γκέινς. Έχω αποδείξεις.
Μια αυτόπτη μάρτυρα.
Αν υπάρχουν νέα στοιχεία, ο νόμος πρέπει να τα εξετάσει.
Όχι μπροστά του.
Θα παρακούμε το δικαστήριο όποτε μια πλύστρα έχει γνώμη;
Είναι άνθρωπος με μάτια, μητέρα. Τι κίνητρο έχει να πει ψέματα;
Πατέρα. Πατέρα, σε παρακαλώ.
Τον αγαπώ.
Ναι, λοιπόν, λαμβάνοντας υπόψη τα νέα δεδομένα της λαίδης Μπελ...
Ακόμα κι αν συγχωρήσουμε τον φόνο, δεν παύει να δραπέτευσε της κράτησής του,
έγκλημα που τιμωρείται διά απαγχονισμού. Σωστά, επιθεωρητά;
Ναι. Ο νόμος πρέπει να κρίνει ισότιμα, όποιους φίλους κι αν έχει ο κρατούμενος.
Είναι εξωφρενικό. Σταματήστε.
Δεν μπορείτε να τον κρεμάσετε.
Είμαι μέχρι τον λαιμό.
Τον χρειάζομαι στο νοσοκομείο, αλλιώς θα πεθάνουν κι άλλοι.
Μας είναι άχρηστος στο χώμα.
Ίσως να υπάρχει μια νόμιμη διέξοδος.
Ναι, ποια είναι, Μπόξερ;
Δεν συνηθίζεται, αλλά μπορεί να αφεθεί υπό όρους
ένας κρατούμενος ζωτικής κοινωνικής αξίας.
Είναι.
Πρέπει να μένει με συγγενή, τον ηθικό κηδεμόνα του.
Έχει έναν θείο, τον κύριο Φέιγκιν.
Ο Μπράμγουελ είπε ότι ο κος Φέιγκιν προειδοποίησε για μια πιθανή απόδραση.
Γι' αυτό επέσπευσαν την εκτέλεση.
Ναι. Λογικός άνθρωπος ο κύριος Φέιγκιν. Ανιδιοτελής.
Πες του τι σκέφτομαι.
Δύο χρόνια εργασίας στο νοσοκομείο υπό την εποπτεία του Σνιντ
και θα μένει με τον κο Φέιγκιν με υπεύθυνο τον Μπόξερ.
Ευχαριστώ, μητέρα. Επιθεωρητά.
Αλλά θα επιβληθεί η θανατική ποινή αν ο Ντόκινς παραβιάσει κάποιον όρο,
ανάμεσά τους και το να έχει οποιαδήποτε επαφή με την κόρη μου,
η οποία δεν θα έρχεται στο νοσοκομείο ούτε θα εγχειρίζει παράνομα.
- Όχι, μια στιγμή, αγάπη... - Είναι τρομερά άδικο.
Διαφωνώ. Αυτοί είναι οι όροι.
Σωστά, κυβερνήτη;
Λοιπόν...
- Ναι. - Ναι.
Έτσι υποθέτω.
Είναι γελοίο! Είμαι ο καλύτερος χειρουργός στην αποικία.
Έσωσα την κόρη σας με μια εγχείρηση που κανείς δεν είχε κάνει ποτέ,
κι όλο το σινάφι σας έρχεται και μου παίρνει τα πάντα!
Επειδή κάνω καλά μια δουλειά παραλήδων;
Ή που ερωτεύτηκα μία δική σας
και τόλμησα να σκεφτώ ότι μπορεί να είμαι αντάξιός της;
Τζακ.
Πλύσου στου κυρίου Φέιγκιν, γιατρέ. Σε περιμένω πίσω σε μία ώρα.
Κάτω τα ξερά σου.
Ίδρωσαν τα πισινά μου, Φινέα.
Μεγάλη ατυχία, κύριε.
- Λέτε να μας ξέχασαν; - Έτσι φαίνεται, ναι.
Πόσο θα μείνουμε σ' αυτήν την εύθυμα επιτηδευμένη αποικία;
Εξαρτάται από το πόσο γρήγορα... θα την κερδίσω.
Ναι!
Είναι μικρότερη απ' ό,τι περίμενα.
Χίλια συγγνώμη που αργήσαμε τόσο πολύ, Ντίκι.
Είχα αρχίσει να σκέφτομαι ότι δεν με θέλατε.
- Τι σου έδωσε αυτήν την εντύπωση; - Όχι, το αντίθετο, Ντίκετρι.
Είναι αφάνταστη χαρά που σε ξαναβλέπουμε.
Η Φάνι ετοιμάζει ένα απίστευτο καλωσόρισμα.
Και σου έχω να δοκιμάσεις την πιο θαυμάσια μαρμελάδα,
όπως την έφτιαχνε η μαγείρισσά μας.
- Η μαγείρισσά μας; - Ναι.
- Θυμάσαι τότε που της έβαλα... - Ένα ποντίκι στο καπέλο.
Ναι!
Μεγάλη έμπνευση.
Επιστρέφω αμέσως.
Άσπρισες.
- Κι εσύ φαίνεσαι κουρασμένη. - Τι θες εδώ;
- Να μη σας δω; - Ποτέ δεν έρχεσαι μόνο να μας δεις.
Ξέμεινες από λεφτά;
Νόμιζα ότι το τελευταίο χιλιάρικο θα σε κρατούσε μακριά.
Γεράζουμε, Τζέινι. Θέλω να είμαι κοντά σ' αυτούς που αγαπώ.
Ντίκι.
Πώς σου φαίνεται;
Καταπληκτική.
Έχει μπόλικη ακόμα.
Ναι, έλα. Πάμε να σου δείξω αυτήν την έξοχη...
Χαίρομαι που αναπνέεις ακόμα.
Οι χωροφύλακες μού λένε ότι είσαι ο νέος μου κατάδικος υπηρέτης,
κι οι υπηρέτες χρησιμεύουν λιγότερο νεκροί.
Γιατί επίσπευσες την κρεμάλα, Φέιγκιν;
Γι' αυτό. Άκουσα για έναν αριστοκράτη τόσο πλούσιο, που σου γυρνούν τα σωθικά.
Ερχόταν με την παλίρροια, κι έβαλα ως κάλυψη την απόδραση για να τον κλέψω.
Μ' έναν σμπάρο, δυο τρυγόνια.
Σοβαρολογείς τώρα;
Η Μπελ είχε μια μάρτυρα.
Μπορεί να έπαιρνα χάρη αν δεν έχωνες τη μύτη σου.
Χάρη;
Ποια χάρη; Άχυρα έχεις στο κεφάλι σου;
Δεν θα νικήσεις ποτέ. Θα διαστρεβλώνουν τους κανόνες για να χάνεις πάντα.
Δεν έχω τίποτα πια να χάσω.
Είσαι ακόμα ζωντανός, έτσι; Από εδώ.
Ζωντανός με μπάστακες εσένα, τον Σνιντ, τον νέο χωροφύλακα.
Μην γκρινιάζεις. Ακούγεσαι σαν ποντικάκι που πιάστηκε η ουρά του στην πόρτα.
Άλλο είναι το θέμα μας, όχι τα αισθήματά σου.
- Τι; - Αυτή η τσάντα.
Ανήκει στον αδερφό του κυβερνήτη.
Μόλις γλίτωσα δύο κρεμάλες. Να αποφύγουμε την τρίτη μέχρι να φάμε;
Σκόπευα να την κάνουμε για Λονδίνο μ' αυτήν,
μα είπες να το παίξεις ήρωας.
Έτσι ξεμείναμε με κάτι που θα καίγεται να πάρει πίσω ο Λόρδος Σφιχτοκώλης.
- Δεν είναι πρόβλημά μου. - Είναι.
Είσαι ο κατάδικος υπηρέτης μου. Αν δεν σ' αρέσει το μαστίγωμα,
καλύτερα να μ' ακολουθήσεις και να κάνεις ό,τι λέω.
Καλωσόρισες στο νέο σου σπίτι,
όπου υποχρεούσαι να μείνεις με δικαστική εντολή.
Ό,τι αναζητώ σ' ένα κατάλυμα. Το αγόρασες από τον Ντάριους;
Όχι. Ο Απούτι τού είπε δυο λογάκια με ένα πριόνι οστών,
και θεώρησε σωστό να το χαρίσει.
Άρα θα ζω στον χώρο του βίαιου τρελού
που πήγε να μου κόψει τα χέρια
κι εσύ τον έκλεψες με τα χειρουργικά μου εργαλεία.
Κατά μία έννοια.
Να τα ρούχα σου.
- Θα διεκδικήσει πίσω το μέρος, το ξέρεις. - Όχι.
Ο Ντάριους ξόφλησε. Βολοδέρνει στα κρυφά
και κλέβει συλλεκτικά πιάτα ως υπεφημέριος του Κρούκι.
Ο Ντάριους δουλεύει στην εκκλησία;
Την κλέβει.
Αλλά μη φοβάσαι, δεν είναι παρά σκυλί που γαβγίζει. Έχει τελειώσει.
Για πες, τι έχει η τσάντα;
Γι' αυτό χρειάζομαι τα επιδέξια στο ξάφρισμα δάχτυλά σου. Είναι...
Έχω την υποψία ότι μπορεί να είναι χαρτονομίσματα.
Ναι! Ναι, ναι.
Τέλεια, δες εδώ. Μέγιστο ρίσκο, καμία ανταμοιβή. Μπράβο.
Είναι επιστολές.
Δεν είναι ό,τι καλύτερο.
Όχι, περίμενε μια στιγμή. Αυτό είναι καταπληκτικό.
Είναι, από κάθε άποψη, ένα χαρτονόμισμα των 20.000 λιρών.
- Όχι, δεν είναι. Επιστολή είναι. - Ναι, που τον εξουσιοδοτεί
να επενδύσει εδώ 20.000 από τον παρά της βασίλισσας.
Κι εσύ τι έχεις για να επενδύσει;
- Τίποτα. - Είναι εξαιρετικό για αρχή, έτσι;
Τίποτα ακόμα. Ακόμα. Θα έχω.
- Μπελ, είσαι καλά; - Απολύτως.
Μπελ;
Ανησυχώ ότι δεν ελέγξαμε επαρκώς την κνημιαία φλέβα του ασθενή.
Ο Τζακ δεν ξέρει να αφαιρεί νεκρό ιστό...
Δεν μπορείς να τον δεις για εγχειρήσεις;
Όχι. Αλλά δεν κατανοεί τις λέξεις,
γι' αυτό του ζωγραφίζω χειρουργικά σχέδια και σώζει ζωές... χωρίς εμένα.
- Μπορώ κάπως να βοηθήσω; - Ναι. Χρειάζομαι ένα πτώμα.
- Δεν έχω. - Κρίμα.
Πρέπει να μου μιλήσεις.
Φάνι, με άφησε να τον νομίζω για νεκρό.
- Κι έφυγε χωρίς να πει ούτε λέξη. - Λυπάμαι πάρα πολύ.
Του είπα ότι θα κανόνιζα να πάρει χάρη.
Έδωσες στον κύριο Φέιγκιν τα γράμματά μου για τον Τζακ;
- Ναι, όλα. - Κι όμως το έσκασε κι έκαψε το μέλλον μας.
Κι αυτό το "Σ' αφήνω να με θεωρείς νεκρό και φεύγω απ' την αποικία";
Είναι κι αυτό μια απόφαση.
Ησύχασε. Όλα θα πάνε καλά.
Πώς;
Δεν ξέρω.
Σου έφερα λίγο τσάι.
Τι θέλεις;
Να μιλήσουμε για την ιατρική σου καριέρα.
Γιατί; Μόλις την τελείωσες.
Όχι απαραίτητα.
Έλαβες το μοσχαρίσιο κρέας και τα λαχανικά στη φυλακή;
Εσύ τα έστειλες;
- Ευχαριστώ. - Άσε τους συναισθηματισμούς.
Σε ήθελα λειτουργικό σε περίπτωση που σε άφηναν.
Θέλω αυτά να γίνουν το πρωί.
Είναι τουλάχιστον έξι εγχειρήσεις.
Ναι. Περιμένω να είσαι στην ώρα σου και να μου δίνεις αναφορά.
Σνιντ, είσαι καλά;
Θα καταρρεύσεις.
- Χρειάζεσαι ύπνο. - Όχι.
Λοιπόν, ναι, αλλά αποκλείεται.
Μας λείπουν άτομα.
Μόνο ένας λειτουργικός χειρουργός έχει μείνει εδώ. Εγώ.
Ο καθηγητής; Ζορίζεται;
Είναι νηφάλιος, κι αυτό τον κάνει χειρότερα.
Του δίνω περιστατικά επί πληρωμή που δεν περιλαμβάνουν νυστέρι.
- Περιστατικά επί πληρωμή; - Ναι, χαίρονται οι πλούσιες χήρες.
Δεν εννοούσα αυτό.
Γι' αυτό οι δύο ουρές, για τους λεφτάδες και τους αληθινά άρρωστους;
Κρίνε όσο θέλεις, Ντόκινς,
αλλά ο καθηγητής βούλιαξε τα οικονομικά.
Κι εγώ πνίγομαι στη δουλειά.
Έτσι, δεχόμαστε τα επείγοντα φιλανθρωπικά. Ό,τι άλλο για όσους πληρώνουν.
Όποιος δεν έχει να πληρώσει, να έρθει σ' εμένα. Περάστε.
Ευχαριστώ, γιατρέ.
Ομολογουμένως,
μέχρι σήμερα, θεωρούσα το ενδιαφέρον σου για την ιατρική παροδικό.
Παροδικό; Ζω κι αναπνέω γι' αυτό.
Λοιπόν, το βλέπω.
Ήσουν πολύ καλή σήμερα. Εξαίρετη, θα έλεγα.
Και ξέρω πώς είναι να καταπιέζονται τα ταλέντα κάποιου,
έστω κι αν το δικό σου δεν αρμόζει σε κυρίες...
Τι θέλεις, μητέρα;
Ο Ντόκινς σε δίδαξε, αλλά δεν θα σε κάνει την πρώτη γυναίκα γιατρό. Εγώ το μπορώ.
Η κοινωνία κι οι νόμοι πρέπει να αλλάξουν, οι επιτροπές να κατευναστούν.
Μόνο η οικογένειά σου έχει αυτήν την εξουσία.
Αυτές είναι επιστολές που σε στηρίζουν παντού,
από το Βασιλικό Κολέγιο Χειρουργών έως τον πρωθυπουργό.
- Ευχαριστώ. - Όχι ακόμα.
Διάβασε για τις εξετάσεις την επόμενη διετία,
κράτα τον λόγο σου να μην τον δεις,
και θα τις στείλω με την υπογραφή της οικογένειας.
Και αν τον δω;
Ο νόμος θα τον κρεμάσει κι εγώ θα κάψω τις επιστολές.
Δεν θα γίνεις ποτέ γιατρός.
Δεν αντέχεις να μην έχεις τον έλεγχο, έτσι;
Αφού δείχνεις ανίκανη να ελέγξεις τον εαυτό σου μαζί του.
Μη γίνεσαι χυδαία.
Μπορεί να μην το καταλαβαίνεις, αλλά το κάνω γιατί σ' αγαπώ.
Θέλω να σιγουρευτώ ότι απορρίπτεις τη ζωή σου στην κοινωνία
για να σκαλίζεις πτώματα για εσένα και όχι για εκείνον.
Δεν με νοιάζει η κοινωνία.
Έχεις την πολυτέλεια επειδή ο πατέρας σου σου προσφέρει μια προνομιούχα ζωή.
Κάποιες έπρεπε να παντρευτούμε.
- Δεν είπα ότι δεν θέλω γάμο. - Ωραία.
Ο Μπόξερ είναι χήρος
και, παραδόξως, από καλή οικογένεια για αστυνομικός.
- Θα παντρευτώ μόνο τον Τζακ. - Σύνελθε!
Είναι ένας άφραγκος κατάδικος!
Πέρα από το σκάνδαλο, πώς θα ζούσατε;
Δεν ξέρω.
Αγάπη μου, τα πρώτα πάθη μπορούν να μοιάζουν με αγάπη.
Δεν είναι μόνο ένα πάθος.
Αλλά ο γάμος είναι μια σύμπραξη που φέρνει
σταθερότητα, άνεση, ένα σπιτικό.
Μπορεί να σ' τα προσφέρει;
- Μπορώ να του τα προσφέρω εγώ. - Όχι.
Η περιουσία κι ο τίτλος σου είναι του πατέρα σου.
Δεν έχεις τίποτα δικό σου να δώσεις.
Και αν δεν σε συντηρεί ένας κατάλληλος σύζυγος,
τότε, ως ανύπαντρη κυρία εδώ μέσα,
θα ακολουθείς τους κανόνες μας στο σπίτι μας.
Στο κλουβί σας.
Αγάπη μου, αν είναι κλουβί, τότε είναι επίχρυσο.
Χάνει αίμα από κάπου.
Μπορείς να το ξανανοίξεις;
Τυπικά, ναι,
μα είναι επικίνδυνο να ανοίγεις ένα τέτοιο τραύμα.
Πολύ πιθανό να πεθάνει.
- Εκτός αν... - Τι;
Παλιά στο ναυτικό, άκουσα ότι οι Αμερικανοί μεταγγίζουν αίμα,
αλλά δεν το έχω δει ποτέ.
Θα αντικαθιστούσε μέρος του αίματος που χάνει.
Και πώς θα το κάνουμε;
Δεν ξέρω.
Χρειάζομαι την Μπελ.
Τι;
- Τζακ, είναι επικίνδυνο. - Τι ξέρεις για τις μεταγγίσεις αίματος;
Αυτό ήρθαμε να συζητήσουμε;
Τον ασθενή με το δάγκωμα καρχαρία; Όχι ό,τι ειπώθηκε το πρωί;
Ξεκαθάρισες ότι δεν θες να με δεις τα επόμενα δύο χρόνια.
Προσπαθώ να μας βρω ένα μέλλον.
Δύσκολο να το πιστέψω, με άφησες μήνες σε ένα κελί.
Δεν μ' άφηναν να μπω. Έκανα ό,τι μπορούσα για να βοηθήσω.
Άρα δεν ξέρεις τίποτα για τις μεταγγίσεις;
Ο Μπλάντελ το δοκίμασε το 1818.
Ο Λέιν τα κατάφερε το 1840. Ο δότης πρέπει να είναι άνθρωπος, όχι πρόβατο.
Ο Λόουερ έκανε το λάθος, σε κόβω να κάνεις το ίδιο.
- Θες τον βαρυτικό μηχανισμό του Μπλάντελ. - Και πώς είναι αυτός;
Ναι, ο Τιμ μπορεί να το κάνει.
Μην τολμήσεις να φύγεις!
- Παίρνω και διαταγές τώρα, λαίδη μου; - Όταν τις χρειάζεσαι.
Αν αιμορραγεί εσωτερικά, η μετάγγιση βοηθάει,
αλλά είναι σαν τρύπια κούπα.
Αν δεν πάψει η διαρροή και δεν αφαιρεθεί ο νεκρός ιστός, θα πεθάνει.
Γι' αυτό είναι τόσο χαζό να είμαστε χώρια.
Γιατί το κάνουμε αυτό;
Για να μη σε κρεμάσουν.
Θα τα καταφέρουμε, Τζακ.
Δύο χρόνια είναι.
Μετά θα γίνω γιατρός, θα ανοίξουμε δική μας κλινική
και θα δουλεύουμε μαζί, μόνο οι δυο μας.
Θα κερδίσουμε ένα μέλλον.
Η φάρα μου δεν έχει μέλλον.
Θα πέθαινα σήμερα. Μια ζωή γλιτώνω τον θάνατο την τελευταία στιγμή.
Δεν έχω δύο χρόνια, Μπελ.
Έχω το τώρα και σ' αγαπώ τώρα.
Τότε γιατί το έσκασες;
Τζακ, είχα σχεδόν καταφέρει να σε ελευθερώσω έντιμα. Νόμιμα.
Είχα σχεδόν πείσει τους γονείς μου ότι είσαι κάποιος που μπορώ να παντρευτώ.
Κι επιβεβαίωσες τις προκαταλήψεις τους. Εσύ κι ο Φέιγκιν τα χαλάσατε...
Ο Φέιγκιν; Ο Φέιγκιν...
με έσωσε απ' την κρεμάλα. Εσύ με άφησες στο μαύρο σκοτάδι.
Όχι. Ήξερες ότι θα ερχόμουν αύριο να σου φέρω τη χάρη.
Ο Φέιγκιν δεν σου έδωσε τα γράμματά μου;
- Ποια γράμματα, Μπελ; - Σου έγραφα κάθε μέρα.
Η Φάνι τα έδινε στον Φέιγκιν να σ' τα διαβάζει. Σου είπα για τη χάρη.
Ο Φέιγκιν δεν μου έδωσε κανένα γράμμα.
Θεέ μου.
Είπε ότι μ' εγκατέλειψες.
Όχι, ποτέ... Ποτέ δεν θα σου το έκανα αυτό.
Νόμιζα πως δεν πίστευες ότι θα σε σώσω, πως εσύ με εγκατέλειψες.
Τι;
Δεν θα μπορούσα.
Ποτέ.
Δεν γίνεται να 'μαστε μαζί κρυφά;
Δεν θα γίνω η ερωμένη σου.
Όχι. Ποτέ δεν θα ήσουν ερωμένη.
Και τι θα ήμουν;
Η αγαπημένη μου.
Θα βοηθήσω στην εγχείρηση για να σωθεί.
Μα δεν υπόσχομαι τίποτα μετά από απόψε.
Πού θα συναντηθούμε;
Θα σου στείλω μια άμαξα. Στις οχτώ.
Έλα, Στρακαστρούκα, στύψε το μυαλό σου.
Όταν ο Ντίκι καταλάβει ότι βουτήξαμε την τσάντα...
- Δεν τη βούτηξα εγώ. - Κατά μία έννοια, ναι.
Όχι, δεν τη βούτηξα.
Καλώς, συμφωνούμε ότι διαφωνούμε.
Όπως το αντιλαμβάνομαι εγώ, έχουμε ξεμείνει
με ένα πικάντικο κομμάτι όχι πολύ νόμιμης προέλευσης
που πρέπει να επιστραφεί στο σπίτι του κυβερνήτη.
Όχι, δεν ξαναπάω εκεί.
Ειλικρινά, είσαι τόσο χρήσιμος όσο οι περούκες στα ψάρια.
Απούτι.
Έχεις καμιά ιδέα πώς να επιστρέψουμε την τσάντα του Λόρδου Παρλαπίπα;
Λυπάμαι, αλλά έχω να κάνω κάτι σημαντικό για τον δρα Τζακ.
Τι είναι αυτό το σημαντικό;
Να πάρω τη Ροδομάγουλη με τη νεκροφόρα.
Απούτι, είσαι τέρας ευφυΐας.
- Αλήθεια; - Όχι.
Αν βγει στα κρυφά για να δει τον Χέλη, η κάμαρά της θα είναι άδεια.
Θα τρυπώσω και θα επιστρέψω τα καλούδια του Ντίκι. Μα σας θέλω...
- Θα μας πληρώσεις σύντομα, ε; - Όλα θα γίνουν, Στρακαστρούκα.
Ξέρεις, έχεις εμμονή με τα λεφτά. Είναι πολύ άσχημο. Ελάτε τώρα.
Χρειάζομαι μόνο μία τσάντα, και είναι η μόνη που απέτυχες να διαφυλάξεις.
Σας ζητώ συγγνώμη. Σίγουρα κάπου θα εμφανιστεί.
"Θα εμφανιστεί";
Τι σόι απάντηση είναι το "θα εμφανιστεί";
Χάσου απ' τα μάτια μου.
Έχω ένα ποντίκι στον τοίχο μου. Ζει εκεί αρκετό καιρό τώρα.
Ο Ντίκι ιδρώνει στα πισινά του.
Πολλά κοινά, λοιπόν.
Μπελ, είσαι έτοιμη; Τρώμε.
- Πέθανε κανείς; - Όχι. Όχι ακόμα.
Θα με καλύψεις; Με χρειάζεται στο χειρουργείο.
- Είσαι σίγουρη; - Αν δεν πάω, ένας ασθενής θα πεθάνει.
Κι αν πας, μπορεί να πεθάνει εκείνος. Τι θα γίνει μετά;
Δεν ξέρω.
Είναι πολύ απερίσκεπτος. Θα κρεμιόταν για ένα φιλί.
Πάντως, είναι πολύ ρομαντικό.
Αλλά και πολύ κακό.
Μπελ, πάντα θα σε στηρίζω, μόνο να προσέχεις, σε παρακαλώ.
Είστε σαν τη φωτιά με το μπαρούτι, και ανησυχώ πολύ.
Τι να πω στη μητέρα;
Ότι δεν νιώθω καλά.
Γεια σου, Ροδομάγουλη.
Μη με λες έτσι.
Γιατί δεν του έδωσες τα γράμματα; Μπορεί να τον έσωζα.
Μπορεί; Ίσως; Δεν μου λες, Λουσάτη, πότε έφερες εις πέρας μια ληστεία;
Τι έχεις να χωρίσεις μαζί μου;
Δεν μου αρέσεις.
Τα αισθήματα είναι πάρα πολύ αμοιβαία.
Δεν σε θεωρώ αρκετά καλή για το αγόρι μου.
- Εγώ δεν είμαι αρκετά καλή; - Να το.
Να το. Είσαι αριστοκράτισσα!
Δεν θα τον δεις ποτέ ισότιμα,
ενώ αξίζει τα διπλά απ' τον καθένα και τα τριπλά από σένα.
Άρα, όχι, δεν εμπιστεύομαι το αγόρι μου σε μια λαίδη
που θα την κάνει όταν η αγάπη της γι' αυτόν την ξεβολέψει.
Τι ευαισθησία. Δεν τον εγκατέλειψα εγώ όταν ήταν παιδί.
Όχι, ήταν ενήλικας όταν τον εγκατέλειψες απ' τα ζόρια!
Και είναι πολλά που δεν ξέρεις, γι' αυτό μπες στο φέρετρο.
Αποκλείεται.
Δεν σου 'χω την παραμικρή εμπιστοσύνη.
Ο μόνος τρόπος να πας στο χειρουργείο είναι η κάσα. Μπες.
Με συγχωρείτε, λαίδη μου. Ο δρ Τζακ με έστειλε.
Μου σώσατε τη ζωή κάποτε. Υπόσχομαι ότι θα είστε ασφαλής μαζί μου.
Δώσε την τσάντα.
- Αλήθεια; - Ναι, το καγκουρό.
- Φάνι. - ...μεγάλο σόι.
Πού είναι η Μπελ;
Κουράστηκε κι αναπαύεται.
Αυτό που χρειάζεται η Μπελ είναι χρόνος πίσω στο Λονδίνο.
- Λίγος πολιτισμός από... - Θα τη φροντίσουμε εμείς. Ευχαριστούμε.
Πάω να δω αν είναι καλά.
- Φυσικά, αν προκύψει το ενδεχόμενο. - Λοιπόν...
Όταν επιστρέψω, θα μπορούσα να τη συνοδεύσω.
Κύριε Φέιγκιν!
Ναι.
- Τι κάνετε εδώ; - Έχω μια πολύ καλή εξήγηση.
Συμβαίνει κάτι ύποπτο, μα αδυνατώ να το προσδιορίσω επακριβώς.
Έγινε ένα απλό μπέρδεμα.
Βλέπετε, πήρα κατά λάθος την τσάντα του θείου σας,
μα ο κόσμος βιάζεται να βγάζει συμπεράσματα.
Γι' αυτό την επέστρεψα αμέσως, κι ας ξεβολεύτηκα λιγάκι.
Μάλιστα, πολύ ευγενικό.
Οπότε, ορίστε, βάλτε τη στο δωμάτιο του θείου σας, ναι;
Αλλά θα με βοηθήσετε πρώτα να βγω απ' το παράθυρο;
Τα γόνατά μου δεν είναι όπως κάποτε.
Η κνημιαία φλέβα.
- Τη φτάνεις; - Προσπαθώ.
Τον χάνουμε. Γρήγορος κι αδύναμος σφυγμός.
- Μη, θα λιποθυμήσεις. - Δεν έχει καλύτερη πιθανότητα.
- Τη βρήκες; - Προσπαθώ.
Να τη. Απολινώνω τώρα.
Εντάξει η απολίνωση.
Ο σφυγμός σταθεροποιείται.
Αναπνοή σταθερή.
Μπράβο...
γιατρέ.
Δεν έγινα γιατρός ακόμα.
- Κοιμάται. - Ωραία.
Το χρειάζεται μετά τα σημερινά.
Ναι, ακόμα αναρρώνει.
Πρέπει να βοηθήσουμε όλοι να πάψει να εξαντλεί τον εαυτό της.
Ξέρεις, όταν ήμουν στη φυλακή,
έβλεπα συχνά στον ύπνο μου ότι η αορτή σου δεν άντεξε.
Πέθαινες από αιμορραγία κι εγώ δεν μπορούσα να σε βοηθήσω.
Αλλά μετά ξυπνούσα και ο εφιάλτης με ακολουθούσε.
Δεν ήξερα αν ζούσες ή πέθανες.
Ζω.
Χάρη σ' εσένα.
Τζακ.
Σε παρακαλώ...
να κρατήσουμε για λίγο ακόμα αυτήν τη στιγμή;
Δεν θέλω να σε σκοτώσουν εξαιτίας μου.
Θα βρούμε έναν τρόπο.
Θα προσέχουμε.
Τζακ, πριν σε γνωρίσω, ζούσα με το θανατικό μέσα μου.
Δεν ήξερα πότε θα χτυπούσε.
Και μετά ήρθες εσύ,
σαν φάρος μες στη νύχτα, και διέλυσες τα σκοτάδια.
Μου χάρισες ζωή...
και όνειρα για το μέλλον για πρώτη φορά.
Αλλά αυτά φέρνουν κι έναν χειρότερο φόβο.
Επειδή αν πέθαινα εγώ, δεν θα το ήξερα.
Αλλά αν σε χάσω...
θα είναι μια ισόβια καταδίκη στα σκοτάδια.
- Μπελ, μπορούμε να βρούμε λύση. - Όχι.
Όχι, ένιωσα αυτήν την απώλεια,
όση ώρα σε θεωρούσα νεκρό σήμερα, και ήμουν συντετριμμένη.
Δεν μπορώ να ζήσω ξέροντας ότι μπορεί να σε σκοτώσει κάθε άγγιγμά μου.
Σ' αγαπώ.
- Πάντα θα σ' αγαπώ. - Κι εγώ σ' αγαπώ.
Αλλά πρέπει να πούμε αντίο
- για δύο χρόνια. - Σε παρακαλώ.
Δεν λογαριάζεις τη ζωή σου, Τζακ.
Δεν θα 'μαι εγώ αυτή που θα σε στείλω στον άλλο κόσμο, Τζακ. Σ' αγαπώ πάρα πολύ.
Τήρησε τους όρους, μείνε ασφαλής,
και θα είμαστε μαζί.
Μπελ. Μπελ.
Μπελ, σε παρακαλώ.
Χέλη! Τώρα που νεκραναστήθηκες, μην αρχίσεις να δημιουργείς προβλήματα.
- Όλα καλά, δεν υπάρχει κανένα πρόβλημα. - Όχι, υπάρχει, ξεβράκωτε τζογαδόρε.
Μου έκρυψες τα γράμματά της. Μου είπες ψέματα.
Δεν με εγκατέλειψε ποτέ, έτσι;
Ναι, αυτό.
Αν ξαναμπείς ανάμεσά μας, θα σε πετσοκόψω.
Και όχι χειρουργικά.
Αν δεν σου είχα κρύψει τα γράμματα,
θα σε μάγευαν οι αριστοκρατικές ανοησίες που έλεγε και θα λικνιζόσουν στο σχοινί.
Είναι δουλειά μου ως μπαμπάς σου να σου βγάζω το κεφάλι απ' τη θηλιά,
κι η κοπέλα σου είναι εισιτήριο για την κρεμάλα.
Δεν είναι πια κοπέλα μου, χάρη σ' εσένα και τη μάνα της.
Ναι, θα έλεγα ότι λυπάμαι, αλλά δεν λυπάμαι.
- Προσπαθώ να σε βοηθήσω, Χέλη. - Τι; Πώς; Μαχαιρώνοντάς με πισώπλατα;
Εσύ κυριολεκτικά μου έβαλες ένα μαχαίρι στον λαιμό!
Κάθισε τώρα, πιες ένα ρούμι, φάε μια πίτα...
Δεν θέλω μια παλιοπίτα! Θέλω πίσω την ελευθερία μου!
Θέλω πίσω την Μπελ!
Δεν δούλεψα σκληρά γι' αυτήν τη ζωή για να έρθεις εσύ τώρα,
να την ανακατέψεις και να τη ρημάξεις!
Χέλη.
Υποπτεύομαι πως είδατε τη λαίδη Μπελ απόψε.
Αν σας βρω μαζί της, θα πρέπει να εκτελέσω την ποινή σας.
Νομίζετε ότι με φοβίζετε;
Αντικρίζω τον Χάρο κάθε μέρα και νικάω.
Ώσπου θα πάψετε.
Θα πρόσεχα αυτό το πόδι στη θέση σας.
Ένα στραβά δεμένο οστό θα έκοβε την κνημιαία φλέβα
αν ξαναέσπαγε ποτέ.
Προκαλείται μεγάλη αιμορραγία.
Απειλή είναι αυτό;
Μόνο μια ιατρική συμβουλή.
Υποτιτλισμός: Εύα Καρυοφύλλη